Περιεχόμενα
Δείκτης 🔎︎

# Χρήση της γραμμής σημειωματαρίου

Η γραμμή σημειωματαρίου είναι μια νέα μορφή εμφάνισης εικονιδίων εντολών για πιο γρήγορη χρήση

Αυτό το γνώρισμα είναι πειραματικό και μπορεί να παράξει σφάλματα ή να συμπεριφερθεί απρόσμενα. Για να το ενεργοποιήσετε οπωσδήποτε, επιλέξτε LibreOffice - Προτιμήσεις Εργαλεία - Επιλογές - LibreOffice - Για προχωρημένους και επιλέξτε το πλαίσιο ελέγχου Ενεργοποίηση πειραματικών γνωρισμάτων.

Από προεπιλογή, οι εντολές του LibreOffice ομαδοποιούνται σε διαδοχικά μενού και σε γραμμές εργαλείων γεμάτες με εικονίδια.

Η γραμμή σημειωματαρίου εμφανίζει έναν διαφορετικό τρόπο για την οργάνωση στοιχείων ελέγχου και εικονιδίων από μια συλλογή συνεχόμενων γραμμών εικονιδίων, που εμφανίζουν ομάδες συμφραζομένων εντολών και περιεχομένων.

Με τη γραμμή σημειωματαρίου, συχνά χρησιμοποιούμενες εντολές ομαδοποιούνται σε μια διάταξη που επιταχύνει την πρόσβαση, αποφεύγοντας εκτενή περιήγηση των μενού και αναζήτηση εικονιδίων εντολών γραμμών εργαλείων.

Η γραμμή σημειωματαρίου είναι διαθέσιμη σε Writer, Calc και Impress. Η διεπαφή χρήστη έχει τώρα αρκετές διαθέσιμες διατάξεις. Για να αλλάξετε τη διάταξη, επιλέξτε Προβολή - Διεπαφή χρήστη και από το υπομενού επιλέξτε την επιθυμητή διάταξη.

Για να έχετε πρόσβαση σε αυτήν τη λειτουργία...

Επιλέξτε το μενού Προβολή - Διεπαφή χρήστη

## Διατάξεις διεπαφής χρήστη

Η καταχώριση Διεπαφή χρήστη καθορίζει ποια στοιχεία της διεπαφής χρήστη θα είναι ορατά. Οι παρακάτω τρεις διατάξεις δεν είναι από τύπους γραμμής σημειωματαρίου:

- Βασική γραμμή εργαλείων – κλασική λειτουργία με δύο ορατές γραμμές εργαλείων – βασική και μορφοποίησης. Η πλευρική στήλη είναι μερικώς συμπτυγμένη και εμφανίζει μόνο καρτέλες.

- Ενιαία γραμμή εργαλείων – μία γραμμή εργαλείων με όλα τα συχνά χρησιμοποιούμενα γνωρίσματα. Η πλευρική στήλη είναι συμπτυγμένη.

- Πλευρική στήλη – Η πλευρική στήλη είναι πλήρως ανοικτή και μόνο μια γραμμή εργαλείων εμφανίζεται – η γραμμή εργαλείων μορφοποίησης.

Όταν ο χρήστης ενεργοποιεί πρόσθετες γραμμές εργαλείων, θα αποθηκεύονται στην κατατομή (προφίλ) του χρήστη. Συνεπώς, κατά την επιστροφή στην κατάσταση γραμμής σημειωματαρίου, όλες οι γραμμές εργαλείων ορίζονται ως ορατές πριν να ξαναεμφανιστούν.

## Διαθέσιμες καταστάσεις γραμμής σημειωματαρίου

Σε κατάσταση γραμμής σημειωματαρίου, όλες οι γραμμές εργαλείων και οι πλευρικές γραμμές είναι κρυμμένες και η γραμμή σημειωματαρίου είναι τοποθετημένη στην κορυφή.

- Με καρτέλες – Σε αυτήν την κατάσταση, η γραμμή διαιρείται σε καρτέλες, όπου κάθε καρτέλα εμφανίζει ένα σύνολο εικονιδίων ομαδοποιημένων κατά περιεχόμενο. Το περιεχόμενο μπορεί επίσης να αλλάξει ανάλογα με το επιλεγμένο αντικείμενο στο έγγραφο, π.χ., έναν πίνακα ή μια εικόνα.

Στην κατάσταση με καρτέλες η γραμμή μενού είναι κρυμμένη από προεπιλογή. Για να εμφανίσετε τη γραμμή μενού, επιλέξτε το εικονίδιο Γραμμή μενού στην πάνω αριστερή θέση του παραθύρου.

- Ομάδες συμφραζομένων – Η γραμμή σημειωματαρίου διαιρείται σε 4 ομάδες. Οι ομάδες αρχείο, πρόχειρο και κείμενο είναι σταθερές. Τα περιεχόμενα της ομάδας εισαγωγής αντικαθίστανται με εντολές που εξαρτώνται από τη φύση του επιλεγμένου αντικειμένου στο έγγραφο, όπως για πίνακα, εικόνα ή αντικείμενο OLE.

- Ενιαία συμφραζόμενα – Εμφανίζει μια μοναδική γραμμή εργαλείων στο κέντρο με περιεχόμενο ανάλογα με τα συμφραζόμενα.

- Ομαδοποιημένη γραμμή – Η γραμμή διαιρείται σε ομάδες που περιέχουν εντολές οργανωμένες ως σύνολα εικονιδίων και μενού.

Οι καταστάσεις με καρτέλες και ομαδοποιημένη γραμμή διατίθενται επίσης ως συμπαγείς παραλλαγές.

Το μέγεθος εικονιδίων της γραμμής σημειωματαρίου ρυθμίζεται στο πλαίσιο καταλόγου LibreOffice - Προτιμήσεις Εργαλεία - Επιλογές - LibreOffice - Προβολή - Μέγεθος εικονιδίου γραμμής σημειωματαρίου.

Η γραμμή σημειωματαρίου δεν μπορεί να προσαρμοστεί.

Η τρέχουσα εφαρμογή (LibreOffice 6.3) της γραμμής σημειωματαρίου είναι κοινή στα Writer, Calc και Impress. Μια αλλαγή στη γραμμή σημειωματαρίου σε ένα από αυτά θα επηρεάσει και τη γραμμή σημειωματαρίου των άλλων.

Σχετικά θέματα

Γραμμές εργαλείων